ai4bharat/Pralekha huggingface dataset:
വിദ്യാഭ്യാസ മന്ത്രാലയം
ശ്രീ ധർമ്മേന്ദ്ര പ്രധാൻ ഓസ്ട്രേലിയ-ഇന്ത്യ വിദ്യാഭ്യാസ സമിതിയുടെ ആറാമത് യോഗത്തിൽ സഹ അധ്യക്ഷനായി; ഇന്ത്യൻ വിദ്യാർത്ഥികളുടെ വിസ പ്രശ്നം കേന്ദ്ര മന്ത്രി ഉന്നയിച്ചു
ന്യൂ ഡൽഹി: ഓഗസ്റ്റ് 22, 2022
കേന്ദ്ര വിദ്യാഭ്യാസ മന്ത്രി ശ്രീ ധർമ്മേന്ദ്ര പ്രധാൻ ഇന്ന് വെസ്റ്റേൺ സിഡ്നി യൂണിവേഴ്സിറ്റിയിൽ ഓസ്ട്രേലിയൻ വിദ്യാഭ്യാസ മന്ത്രി HE ജെയ്സൺ ക്ലെയറുമായി കൂടിക്കാഴ്ച്ച നടത്തി. ഓസ്ട്രേലിയ-ഇന്ത്യ വിദ്യാഭ്യാസ സമിതിയുടെ  ആറാമത് യോഗത്തിൽ അദ്ദേഹം ഓസ്ട്രേലിയൻ വിദ്യാഭ്യാസ മന്ത്രി HE ജെയ്സൺ ക്ലെയറുമായി ചേർന്ന് അധ്യക്ഷത വഹിച്ചു.
ഈ യോഗത്തിൽ, ഓസ്ട്രേലിയൻ സർവ്വകലാശാലകളെയും നൈപുണ്യ സ്ഥാപനങ്ങളെയും ഇന്ത്യയിൽ കാമ്പസുകൾ സ്ഥാപിക്കുന്നതിനും ഇന്ത്യൻ സ്ഥാപനങ്ങളുമായി സഹകരിച്ച് പ്രവർത്തിക്കുന്നതിനും ശ്രീ ധർമ്മേന്ദ്ര പ്രധാൻ സ്വാഗതം ചെയ്തു. ഈ വർഷം അവസാനത്തോടെ ഇന്ത്യ സന്ദർശിക്കാൻ HE ജെയ്സൺ ക്ലെയറിനെ അദ്ദേഹം ക്ഷണിച്ചു. ഇന്ത്യ-ഓസ്ട്രേലിയ സമഗ്ര തന്ത്രപരമായ പങ്കാളിത്തത്തിന് കീഴിൽ വിദ്യാഭ്യാസത്തെ കേന്ദ്രീകരിച്ചു കൊണ്ട് പഠനം, വൈദഗ്ദ്ധ്യം, ഗവേഷണം എന്നിവയിലെ സഹകരണം വിപുലീകരിക്കാനും ഇരു മന്ത്രിമാരും തീരുമാനിച്ചു.
എഐഇസിയുടെ ആറാമത്തെ യോഗത്തിൽ, ആയുർവേദം, യോഗ, കൃഷി തുടങ്ങിയ മേഖലകളിൽ ഇരു രാജ്യങ്ങളും തമ്മിലുള്ള ഗവേഷണ സഹകരണത്തെക്കുറിച്ച് ശ്രീ പ്രധാൻ ഊന്നിപ്പറഞ്ഞു. നൈപുണ്യ സർട്ടിഫിക്കേഷനിലും, ഖനനം, ലോജിസ്റ്റിക്സ് മാനേജ്മെന്റ് തുടങ്ങിയ മേഖലകളിലും സഹകരിക്കാൻ അദ്ദേഹം ആഹ്വാനം ചെയ്തു. ഇന്ത്യ സ്ഥാപിച്ച ഡിജിറ്റൽ സർവകലാശാലയ്ക്കും ഗതി ശക്തി സർവകലാശാലയ്ക്കും വേണ്ടി പാഠ്യപദ്ധതിയും മറ്റ് വശങ്ങളും വികസിപ്പിക്കുന്നതിന് ഇരു രാജ്യങ്ങൾക്കും ഒരുമിച്ച് പ്രവർത്തിക്കാൻ കഴിയും എന്ന് ശ്രീ പ്രധാൻ അഭിപ്രായപ്പെട്ടു.
ഓസ്ട്രേലിയയിലേക്ക് പോകുന്ന ഇന്ത്യൻ വിദ്യാർത്ഥികളുടെ വിസ നടപടികൾ തീർപ്പാക്കാത്ത വിഷയവും ശ്രീ പ്രധാൻ ഉന്നയിച്ചു. തീർപ്പാക്കാത്ത വിസ നടപടികൾ വേഗത്തിലാക്കാൻ ഓസ്ട്രേലിയൻ മന്ത്രി സഹകരണം ഉറപ്പ് നൽകി. AIECയുടെ ഏഴാമത് യോഗം അടുത്ത വർഷം ഇന്ത്യയിൽ നടത്താൻ ശ്രീ പ്രധാൻ, ഓസ്ട്രേലിയൻ സംഘത്തെ ക്ഷണിച്ചു.
പിന്നീട്, മന്ത്രിമാർ സംയുക്ത വാർത്താ സമ്മേളനവും നടത്തി. അതിൽ ഇരു രാജ്യങ്ങളിലെയും വിദ്യാഭ്യാസമേഖലയിലെ നിയന്ത്രണ ക്രമീകരണങ്ങളെക്കുറിച്ച് ധാരണ സൃഷ്ടിക്കുന്നതിനും, സ്ഥാപനങ്ങളുടെ സഹകരണം പ്രോത്സാഹിപ്പിക്കുന്നതിനു അവസരങ്ങൾ സൃഷ്ടിക്കുന്നതിനും ആയി ഒരു പ്രവർത്തന സമിതി സ്ഥാപിക്കുമെന്നും പ്രഖ്യാപിച്ചു.
RRTN/SKY
(Visitor Counter : 96
PIB Headquarters
രാജ്യാന്തര വനിതാ ദിനം: കേരള കേന്ദ്ര സര്വകലാശാലയില് വട്ടമേശ സമ്മേളനം നടത്തി
അന്താരാഷ്ട്ര വനിതാ ദിനത്തോട് അനുബന്ധിച്ച് കാസര്കോടുള്ള കേരള കേന്ദ്ര സര്വകലാശാലയിലെ സെന്റര് ഫോര് വിമന്സ് സ്റ്റഡീസിന്റെ ആഭിമുഖ്യത്തില് നടന്ന വട്ടമേശ സമ്മേളനം സര്വകലാശാല രജിസ്ട്രാര് ഡോ. എ. രാധാകൃഷ്ണന് നായര് ഉദ്ഘാടനം ചെയ്യുന്നു.
രാജ്യാന്തര വനിതാ ദിനത്തോട് അനുബന്ധിച്ച് കാസര്കോടുള്ള കേരള കേന്ദ്ര സര്വകലാശാലയിലെ സെന്റര് ഫോര് വിമന്സ് സ്റ്റഡീസിന്റെ ആഭിമുഖ്യത്തില് 'വനിതാ ശാക്തീകരണത്തിന്റെ പശ്ചാത്തലത്തില് ആരോഗ്യവും പോഷണവും' എന്ന വിഷയത്തില് വട്ടമേശ സമ്മേളനം നടത്തി. കേരള കേന്ദ്ര സര്വകലാശാല രജിസ്ട്രാര് ഡോ. എ. രാധാകൃഷ്ണന് നായര് സമ്മേളനം ഉദ്ഘാടനം ചെയ്തു. സ്ത്രീശാക്തീകരണത്തിന് പൂര്ണ്ണത വരുന്നത് സ്ത്രീകള്ക്ക് തീരുമാനം എടുക്കാന് കഴിയുമ്പോഴും ആ തീരുമാനം ബഹുമാനിക്കപ്പെടുമ്പോഴുമാണെന്ന് അദ്ദേഹം പറഞ്ഞു. സ്ത്രീകളുടെ ആരോഗ്യവും ശാക്തീകരണവും സംബന്ധിച്ച നയരൂപീകരണ നിര്ദ്ദേശങ്ങള് എല്ലാ കേന്ദ്ര സര്വ്വകലാശാലകളില് നിന്നും ക്രോഡീകരിച്ച് സര്ക്കാരിലേക്ക് എത്തിക്കുന്നതിനു വേണ്ടിയാണ് സര്വകലാശാല തലത്തില് ഇത്തരത്തില് ഒരു സമ്മേളനം നടത്തുന്നതെന്നും അദ്ദേഹം കൂട്ടിച്ചേര്ത്തു.
'ഇന്ത്യയിലെ വനിതകളുടെ ആരോഗ്യവും പോഷണവും', 'സ്ത്രീ ശാക്തീകരണത്തില് ആരോഗ്യത്തിന്റെയും വികസനത്തിന്റെയും പങ്കും ആയുഷ്മാന് ഭാരതും' എന്നീ വിഷയങ്ങളില് രണ്ട് സെഷനുകള് ഇതോടനുബന്ധിച്ച് നടന്നു. കേരള കേന്ദ്ര സര്വകലാശാലയിലെ പബ്ലിക് ഹെല്ത്ത് & കമ്മ്യൂണിറ്റി മെഡിസിന് വിഭാഗം പ്രഫസര് ഡോ. കെ. ആര്. തങ്കപ്പന് അധ്യക്ഷത വഹിച്ചു. സെന്റര് ഫോര് വിമന്സ് സ്റ്റഡീസ് കോ-ഓര്ഡിനേറ്റര് ഡോ. സുപ്രിയ പി., കേരള കേന്ദ്ര സര്വകലാശാല സോഷ്യല് വര്ക്ക് ഡിപ്പാര്ട്ട്മെന്റ് അസിസ്റ്റന്റ് പ്രഫസര് ഡോ. ലക്ഷ്മി പി. എന്നിവര് സംസാരിച്ചു.
പാരീസിലെ ഫ്രഞ്ച് നാഷണല് സെന്റര് ഫോര് സയന്റിഫിക്ക് റിസര്ച്ചിലെ റിസര്ച്ച് ഡയറക്ടര് ഡോ. ശ്രീനി വി. കാവേരി, ബനാറസ് ഹിന്ദു യൂണിവേഴ്സിറ്റി പ്രഫസര് ഡോ. ഗീത റായ്, യൂണിവേഴ്സിറ്റി ഓഫ് മയാമി ഹെല്ത്ത് സിസ്റ്റത്തിലെ ബാറ്റ്ച്ചിലര് ചില്ഡ്രന്സ് റിസര്ച്ച് ഇന്സ്റ്റിറ്റ്യൂട്ടില് നിന്നുള്ള ഡോ. ആശ ബി. പിള്ള, കേന്ദ്ര തോട്ടവിള ഗവേഷണ കേന്ദ്രത്തിലെ ചീഫ് ടെക്നിക്കല് ഓഫീസര് ഡോ. നീലോഫര് ഇല്യാസ്കുട്ടി, കാഞ്ഞങ്ങാട് ഡപ്യൂട്ടി ജില്ലാ മെഡിക്കല് ഓഫീസര് ഡോ. ശാന്തി കെ.കെ., ബാംഗ്ലൂര് ഐഐഎസ്സിയിലെ പ്രഫ. സതീഷ് സി. രാഘവന്, മുംബൈ ബാര്ക്കിലെ ഡോ. ഭവാനി എസ്. ശങ്കര്, തലശ്ശേരി മലബാര് കാന്സര് സെന്ററിലെ ഡിപ്പാര്ട്ട്മെന്റ് ഓഫ് സര്ജിക്കല് ഓങ്കോളജി അസിസ്റ്റന്റ് പ്രഫസര് ഡോ. ആദര്ശ്, കേരള കേന്ദ്ര സര്വകലാശാലയിലെ പബ്ലിക് ഹെല്ത്ത് & കമ്മ്യൂണിറ്റി മെഡിസിന് വിഭാഗം അധ്യക്ഷ ഡോ. എലിസബത്ത് മാത്യൂസ്, അസിസ്റ്റന്റ് പ്രഫസര് ശ്രീ പ്രകാശ് ബാബു കോടാലി, പബ്ലിക് അഡ്മിനിസ്ട്രേഷന് ആന്ഡ് പോളിസി സ്റ്റഡീസ് വിഭാഗം അസിസ്റ്റന്റ് പ്രഫസര് ഡോ. ആശ ലക്ഷ്മി ബി.എസ്. എന്നിവര് സെഷനുകളില് പങ്കെടുത്തു.
RRTN/IE/BSN 
(Visitor Counter : 10
പ്രധാനമന്ത്രിയുടെ ഓഫീസ്
പോലീസ് ഡയറക്ടർ ജനറൽമാരുടെ / ഇൻസ്പെക്ടർ ജനറൽമാരുടെ അഖിലേന്ത്യാ സമ്മേളനത്തിൽ പ്രധാനമന്ത്രി പങ്കെടുത്തു
പോലീസ് സേനയെ കൂടുതൽ സംവേദനക്ഷമമാക്കാനും വളർന്നുവരുന്ന സാങ്കേതിക വിദ്യകളിൽ അവരെ പരിശീലിപ്പിക്കാനും പ്രധാനമന്ത്രി നിർദ്ദേശിച്ചു
ഏജൻസികൾ തമ്മിലുള്ള ഡാറ്റാ കൈമാറ്റം സുഗമമാക്കുന്നതിന് ദേശീയ ഡാറ്റാ ഗവേണൻസ് ചട്ടക്കൂടിന്റെ പ്രാധാന്യം പ്രധാനമന്ത്രി ഊന്നിപ്പറഞ്ഞു
സംസ്ഥാന പോലീസും കേന്ദ്ര ഏജൻസികളും തമ്മിലുള്ള വർധിച്ച സഹകരണത്തിന് പ്രധാനമന്ത്രി ഊന്നൽ നൽകി
കാലഹരണപ്പെട്ട ക്രിമിനൽ നിയമങ്ങൾ പിൻവലിക്കാൻ പ്രധാനമന്ത്രി ശുപാർശ ചെയ്തു ; ജയിൽ പരിഷ്കാരങ്ങളും നിർദ്ദേശിച്ചു
പ്രധാനമന്ത്രി ശ്രീ നരേന്ദ്ര മോദി ജനുവരി 21, 22 തീയതികളിൽ ന്യൂഡൽഹിയിൽ നടന്ന പോലീസ് ഡയറക്ടർ ജനറൽമാരുടെ / ഇൻസ്പെക്ടർ ജനറൽമാരുടെ 57-ാമത് അഖിലേന്ത്യാ സമ്മേളനത്തിൽ പങ്കെടുത്തു.
പോലീസ് സേനയെ കൂടുതൽ സംവേദനക്ഷമമാക്കാനും, വളർന്നുവരുന്ന സാങ്കേതിക വിദ്യകളിൽ അവരെ പരിശീലിപ്പിക്കാനും പ്രധാനമന്ത്രി നിർദ്ദേശിച്ചു. ഏജൻസികൾ തമ്മിലുള്ള ഡാറ്റാ കൈമാറ്റം സുഗമമാക്കുന്നതിന് ദേശീയ ഡാറ്റാ ഗവേണൻസ് ചട്ടക്കൂടിന്റെ പ്രാധാന്യം അദ്ദേഹം ഊന്നി പറഞ്ഞു . ബയോമെട്രിക്സ് മുതലായ സാങ്കേതിക വിദ്യകൾ നാം കൂടുതൽ പ്രയോജനപ്പെടുത്തുമ്പോൾ തന്നെ, കാൽനട പട്രോളിംഗ് പോലുള്ള പരമ്പരാഗത പോലീസിംഗ് സംവിധാനങ്ങൾ കൂടുതൽ ശക്തിപ്പെടുത്തേണ്ടതിന്റെ ആവശ്യകതയുണ്ടെന്ന് പ്രധാനമന്ത്രി ചൂണ്ടിക്കാട്ടി . കാലഹരണപ്പെട്ട ക്രിമിനൽ നിയമങ്ങൾ റദ്ദാക്കാനും സംസ്ഥാനങ്ങളിലുടനീളമുള്ള പോലീസ് സ്ഥാപനങ്ങളുടെ നിലവാരം ഉയർത്താനും അദ്ദേഹം നിർദേശിച്ചു . ജയിൽ മാനേജ്മെന്റ് മെച്ചപ്പെടുത്താൻ ജയിൽ പരിഷ്കരണങ്ങൾ പ്രധാനമന്ത്രി നിർദ്ദേശിച്ചു. ഉദ്യോഗസ്ഥരുടെ ഇടയ്ക്കിടെ സന്ദർശനം സംഘടിപ്പിച്ച് അതിർത്തിയും തീരസുരക്ഷയും ശക്തിപ്പെടുത്തുന്നതിനെക്കുറിച്ചും അദ്ദേഹം സംസാരിച്ചു .
കഴിവുകൾ പ്രയോജനപ്പെടുത്തുന്നതിനും മികച്ച സമ്പ്രദായങ്ങൾ പങ്കുവയ്ക്കുന്നതിനുമായി കേന്ദ്ര - സംസ്ഥാന പോലീസ് ഏജൻസികൾ തമ്മിലുള്ള സഹകരണം വർദ്ധിപ്പിക്കുന്നതിന് പ്രധാനമന്ത്രി ഊന്നൽ നൽകി. ഉയർന്നുവരുന്ന വെല്ലുവിളികൾ ചർച്ച ചെയ്യുന്നതിനും അവരുടെ ടീമുകൾക്കിടയിൽ മികച്ച രീതികൾ വികസിപ്പിക്കുന്നതിനുമായി സംസ്ഥാന/ജില്ലാ തലങ്ങളിൽ ഡിജിഎസ്പി / ഐജിഎസ്പി സമ്മേളനത്തിന്റെ മാതൃക ആവർത്തിക്കാൻ അദ്ദേഹം നിർദ്ദേശിച്ചു.
വിശിഷ്ട സേവനങ്ങൾക്കുള്ള പോലീസ് മെഡലുകൾ പ്രധാനമന്ത്രി വിതരണം ചെയ്തതിന് ശേഷമാണ് സമ്മേളനം സമാപിച്ചത്.
ഭീകരവാദം, സായുധകലാപങ്ങൾ ചെറുക്കൽ , സൈബർ സുരക്ഷ എന്നിവയുൾപ്പെടെ പോലീസിങ്ങിന്റെയും ദേശീയ സുരക്ഷയുടെയും വിവിധ വശങ്ങൾ സമ്മേളനം ചർച്ച ചെയ്തു. കേന്ദ്ര ആഭ്യന്തര മന്ത്രി, ആഭ്യന്തര സഹമന്ത്രിമാർ, ദേശീയ സുരക്ഷാ ഉപദേഷ്ടാവ്, കേന്ദ്ര ആഭ്യന്തര സെക്രട്ടറി, സംസ്ഥാനങ്ങളിലെ/ കേന്ദ്ര ഭരണ പ്രദേശങ്ങളിലെ ഡിജിഎസ്പി/ഐജിഎസ്പി, കേന്ദ്ര പൊലീസ് സംഘടനകൾ/കേന്ദ്ര സായുധ പൊലീസ് സേനാ മേധാവികൾ എന്നിവരും സമ്മേളനത്തിൽ പങ്കെടുത്തു. സംസ്ഥാനങ്ങളിൽ നിന്നും കേന്ദ്രഭരണ പ്രദേശങ്ങളിൽ നിന്നുമായി വിവിധ തലങ്ങളിലുള്ള 600-ഓളം ഉദ്യോഗസ്ഥർ സമ്മേളനത്തിൽ പങ്കെടുത്തു.
--ND--
(
പ്രധാനമന്ത്രിയുടെ ഓഫീസ്
യുനെസ്കോ ക്രിയേറ്റീവ് സിറ്റീസ് നെറ്റ്വർക്കിൽ  ശ്രീനഗർ ചേർന്നതിൽ പ്രധാനമന്ത്രി സന്തോഷം പ്രകടിപ്പിച്ചു
കരകൗശലത്തിനും നാടൻ കലകൾക്കും പ്രത്യേക പരാമർശം നൽകി യുനെസ്കോ ക്രിയേറ്റീവ് സിറ്റിസ് നെറ്റ്വർക്കിൽ  ശ്രീനഗറിനെ ഉൾപ്പെടുത്തിയതിൽ പ്രധാനമന്ത്രി ശ്രീ നരേന്ദ്ര മോദി സന്തുഷ്ടി പ്രകടിപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"മനോഹരമായ ശ്രീനഗർ അതിന്റെ കരകൗശലത്തിനും നാടൻ കലയ്ക്കും പ്രത്യേക പരാമർശത്തോടെ യുനെസ്കോയുടെ ക്രിയേറ്റീവ് സിറ്റിസ് നെറ്റ്വർക്കിൽ ചേരുന്നതിൽ സന്തോഷമുണ്ട്. ശ്രീനഗറിന്റെ ഊർജ്ജസ്വലമായ സാംസ്കാരിക ധാർമ്മികതയ്ക്കുള്ള ഉചിതമായ അംഗീകാരമാണിത്. ജമ്മു കശ്മീരിലെ ജനങ്ങൾക്ക് അഭിനന്ദനങ്ങൾ."
(
പ്രധാനമന്ത്രിയുടെ ഓഫീസ്
പി.എം.എ.വൈ. ഗുണഭോക്താക്കളുടെ സമൂഹഗൃഹപ്രവേശത്തിന് പ്രധാനമന്ത്രി സാക്ഷ്യം വഹിച്ചു
വല്സാദിലെ ജുജുവാ ഗ്രാമത്തിലെ ആസ്റ്റോള് ജനവിതരണ പദ്ധതിക്ക് തറക്കല്ലിട്ടു
ഗുജറാത്തിലെ വല്സാദ് ജില്ലയിലുള്ള ജുജുവാ ഗ്രാമത്തില് ഇന്ന്ആയിരക്കണക്കിന് പേര് പങ്കെടുത്ത വമ്പിച്ച ഒരു പൊതുയോഗത്തില് പ്രധാനമന്ത്രി ഭവന പദ്ധതിയുടെ  ഗുണഭോക്താക്കളുടെസമൂഹഗൃഹപ്രവേശത്തില് പ്രധാനമന്ത്രി ശ്രീ. നരേന്ദ്ര മോദിയും പങ്ക് ചേര്ന്നു. സംസ്ഥാനത്തെ 26 ജില്ലകളിലെ ഗുണഭോക്താക്കള്ക്ക്ഒരു ലക്ഷത്തിലേറെവീടുകള്കൈമാറി. ചടങ്ങില് നിരവധി ജില്ലകളിലെഗുണഭോക്താക്കളെവീഡിയോലിങ്കുമായി ബന്ധപ്പെടുത്തിയിരുന്നു. അവരില്ചിലരുമായി പ്രധാനമന്ത്രി ആശയവിനിമയവും നടത്തി.
അതേചടങ്ങില്വച്ച് ദീന് ദയാല് ഉപാദ്ധ്യായ ഗ്രാമീണ് കൗശല്വികാസ്യോജന, മുഖ്യമന്ത്രി ഗ്രാമോദയയോജന, ദേശീയ ഗ്രാമീണ ഉപജീവന ദൗത്യംതുടങ്ങിവിവിധ വികസന പദ്ധതികളുടെ തിരഞ്ഞെടുത്ത ഗുണഭോക്താക്കള്ക്ക്സര്ട്ടിഫിക്കറ്റുകളും, നിയമന ഉത്തരവുകളും പ്രധാനമന്ത്രി വിതരണംചെയ്തു. വനിതാ ബാങ്ക്കറസ്പോണ്ഡന്റ്മാര്ക്ക്അദ്ദേഹം നിയമന ഉത്തരവുകളും, മിനി എ.റ്റി.എം. കളുംവിതരണംചെയ്തു.
ആസ്റ്റോള്ജലവിതരണ പദ്ധതിയുടെ തറക്കല്ലിടലും പ്രധാനമന്ത്രി നിര്വ്വഹിച്ചു. തദവസരത്തില് സംസാരിക്കവെ, രക്ഷാബന്ധന് ഉത്സവംഅടുത്ത്വരികയാണെന്ന്ചൂണ്ടിക്കാട്ടിയ പ്രധാനമന്ത്രി ഈ വേളയില്ഒരു സമ്മാനമെന്ന നിലയില്, ഒരു ലക്ഷത്തിലധികം വനിതകള്ക്ക്തങ്ങളുടെ പേരില്വീട്ലഭിച്ചതില് തനിക്ക്സംതൃപ്തിയുണ്ടെന്ന്അദ്ദേഹം പറഞ്ഞു. ഒരു പുതിയവീട് പുതിയസ്വപ്നങ്ങള് കൊണ്ട്വരുമെന്ന് പറഞ്ഞ പ്രധാനമന്ത്രി അതോടൊപ്പം ആ സ്വപ്നങ്ങള് യാഥാര്ത്ഥ്യമാക്കാനുള്ള പുതിയൊരു കൂട്ടായ ഉത്സാഹവും കുടുംബത്തില്വന്ന്ചേരുമെന്ന്അഭിപ്രായപ്പെട്ടു.
ഇന്നത്തെ ഗൃഹപ്രവേശവേളയില് കണ്ട വീടുകളെല്ലാം മികവുറ്റ ഗുണനിലവാരമുള്ളവയാണെന്ന് ചൂണ്ടിക്കാട്ടിയ പ്രധാനമന്ത്രി ഒരു ഇടനിലക്കാരനും ഉള്പ്പെടാത്തതുകൊണ്ടാണ്ഇത് സാധ്യമായതെന്ന് പറഞ്ഞു. 2022 ഓടെ'എല്ലാവര്ക്കുംവീട്' എന്ന ഗവണ്മെന്റിന്റെ കാഴ്ചപ്പാട്അദ്ദേഹംആവര്ത്തിച്ചു. രാഷ്ട്രീയക്കാര് ആകര്ഷകങ്ങളായ വീടുകള് നിര്മ്മിക്കുന്നതിനെ കുറിച്ചാണ്ഏറെക്കാലമായി ചര്ച്ചകള് നടന്ന്വന്നത്. ഇപ്പോള്അത് പാവപ്പെട്ടവര്ക്ക് സ്വന്തം വീടുകള് ലഭിക്കുന്നതിനെ കുറിച്ചായി.
ഇന്ന് തറക്കല്ലിട്ട ആസ്റ്റോള്ജലവിതരണ പദ്ധതിയെഎഞ്ചിനീയറിംഗ്അത്ഭുതംഎന്ന്വിശേഷിപ്പിച്ച പ്രധാനമന്ത്രി, ശുദ്ധമായ കുടിവെള്ളം ജനങ്ങളെരോഗങ്ങളില് നിന്ന്രക്ഷിക്കുമെന്നും പറഞ്ഞു.
സ്വന്തമായൊരുവീടുംഅതില്വൈദ്യുതി, കുടിവെള്ളം, ശുദ്ധമായ പാചകവാതകംമുതലായവയുംലഭ്യമാക്കുന്നതിലൂടെഗവണ്മെന്റ് എപ്രകാരമാണ് പാവപ്പെട്ടവരുടെജീവിതങ്ങളില് പരിവര്ത്തനം ഉണ്ടാക്കുന്നതെന്ന് പ്രധാനമന്ത്രി വിശദീകരിച്ചു.
(ND/MRD
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 192.51 കോടിയിലധികം വാക്സിന് ഡോസുകള്
ഉപയോഗിക്കാത്ത 19.75 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,92,51,46,165
ബാക്കിയുള്ളത്
19,75,29,350
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 192.51 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 19.75 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
--ND--
(Visitor Counter : 76
രാഷ്ട്രപതിയുടെ കാര്യാലയം
ഡോ. എ.പി.ജെ അബ്ദുല് കലാമിന്റെ ജന്മവാര്ഷിക ദിനത്തില് രാഷ്ട്രപതി അദ്ദേഹത്തിന് ആദരമര്പ്പിച്ചു
ഡോ. എ.പി.ജെ അബ്ദുല് കലാമിന്റെ ജന്മവാര്ഷിക ദിനത്തില് രാഷ്ട്രപതി അദ്ദേഹത്തിന് ആദരമര്പ്പിച്ചു.ഡോ. കലാമിന്റെ ഛായാചിത്രത്തിന് മുന്നില് രാഷ്ട്രപതിയും രാഷ്ട്രപതി ഭവനിലെ ഉദ്യോഗസ്ഥരും പുഷ്പാര്ച്ചന നടത്തി.(
ആരോഗ്യ, കുടുംബക്ഷേമ മന്ത്രാലയം
39.46 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി, ജൂലൈ 13, 2021
രാജ്യത്ത് ഉടനീളം കോവിഡ്-19 പ്രതിരോധ കുത്തിവയ്പ്പിന്റെ ഗതിയും പരിധിയും വ്യാപിക്കുന്നത്തിന് കേന്ദ്ര ഗവണ്മെന്റ് പ്രതിജ്ഞാബദ്ധമാണ്. പ്രതിരോധ കുത്തിവയ്പ്പ് സാര്വത്രികമാക്കുന്ന പുതിയ ഘട്ടം 2021 ജൂൺ 21 മുതൽ ആരംഭിച്ചു. കൂടുതൽ വാക്സിനുകൾ ലഭ്യമാക്കുക, വാക്സിൻ വിതരണം ക്രമീകരിക്കാൻ നേരത്തെ തന്നെ സംസ്ഥനങ്ങൾക്കും/കേന്ദ്രഭരണ പ്രദേശങ്ങൾക്കും നൽകുന്ന വാക്സിനുകളെ പറ്റി വിവരങ്ങൾ നൽകുക എന്നീ നടപടികളിലൂടെ കേന്ദ്ര ഗവണ്മെന്റ് വാക്സിനേഷൻ യജ്ഞത്തിനെ ശക്തിപ്പെടുത്തുന്നു.
സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് രാജ്യത്തെ വാക്സിനേഷൻ യജ്ഞത്തിന് പിന്തുണ നൽകി വരികയാണ്. പുതിയ ഘട്ടത്തിൽ കേന്ദ്ര ഗവണ്മെന്റ് തന്നെ 75% വാക്സിനുകൾ വാക്സിൻ നിർമ്മാതാക്കളിൽ നിന്ന് സംഭരിച്ഛ്, സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി നൽകും.
ഇതുവരെ എല്ലാ സ്രോതസ്സുകളിൽ നിന്നും 39.46 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നൽകി. കൂടാതെ, 12,00,000 ഡോസുകൾ കൂടി കേന്ദ്രം ഉടൻ കൈമാറും.
ഇതിൽ പാഴായതുൾപ്പടെ 37,55,38,390 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
1.91 കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇപ്പോഴും ലഭ്യമാണ്.
RRTN
ആരോഗ്യ, കുടുംബക്ഷേമ മന്ത്രാലയം
161.47 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ജനുവരി 23 , 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 161.47 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
13.32 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
IE
(Visitor Counter : 73
രാജ്യരക്ഷാ മന്ത്രാലയം
ഡ്യൂറൻഡ് കപ്പ് ‘ട്രോഫി ടൂർ’ സേന മേധാവികൾ ഫ്ലാഗ് ഓഫ് ചെയ്തു
ന്യൂ ഡൽഹി: ജൂൺ 30, 2023
കരസേനാ മേധാവി ജനറൽ മനോജ് പാണ്ഡെ, എയർ ചീഫ് മാർഷൽ വിആർ ചൗധരിയും ഓൾ ഇന്ത്യ ഫുട്ബോൾ ഫെഡറേഷൻ  പ്രസിഡന്റ് ശ്രീ കല്യാണ് ചൗബേയും ചേർന്ന് ഡ്യൂറൻഡ് കപ്പിന്റെ 132-ാമത് പതിപ്പിന്റെ 'ട്രോഫി ടൂർ' 2023 ജൂൺ 30 ന് ഡൽഹി കാന്റിലുള്ള മനേക്ഷാ സെന്ററിൽ സംഘടിപ്പിച്ച ചടങ്ങിലാണ് ഫ്ലാഗ് ഓഫ് ചെയ്തു. ഇന്ത്യയിലെ ഏറ്റവും പഴക്കമുള്ള ഫുട്ബോൾ ടൂർണമെന്ററായ ഡ്യൂറൻഡ് കപ്പ് 2023 ഓഗസ്റ്റ് 03 മുതൽ സെപ്റ്റംബർ 03 വരെ കൊൽക്കത്തയിൽ നടക്കും. യുവ ഫുട്ബോൾ പ്രേമികളും പ്രമുഖ കായിക താരങ്ങളും പങ്കെടുത്തവരിൽ വലിയൊരു വിഭാഗം ഉണ്ടായിരുന്നു.
രാജ്യത്തുടനീളമുള്ള മുൻനിര ഇന്ത്യൻ ഫുട്ബോൾ ക്ലബ്ബുകൾ പങ്കെടുക്കുന്ന ഏഷ്യയിലെ ഏറ്റവും പഴക്കമേറിയതും ലോകത്തിലെ മൂന്നാമത്തെ ഏറ്റവും പഴക്കമുള്ളതുമായ ഫുട്ബോൾ ടൂർണമെന്റാണ് ഡ്യൂറൻഡ് കപ്പ്. ഇന്ത്യൻ സായുധ സേന സംഘടിപ്പിക്കുന്ന ഡ്യൂറൻഡ് കപ്പ് വർഷങ്ങളായി ഇന്ത്യയുടെ മികച്ച ഫുട്ബോൾ പ്രതിഭകളുടെ ഉറവിടമാണ്.
വിജയിക്കുന്ന ടീമിന് മൂന്ന് ട്രോഫികൾ, അതായത് ഡ്യൂറൻഡ് കപ്പ് , ഷിംല ട്രോഫി , പ്രസിഡന്റിന്റെ കപ്പ്  എന്നിവ സമ്മാനിക്കുന്നു എന്നതാണ് ഡ്യൂറൻഡ് കപ്പിന്റെ സവിശേഷത. അടുത്ത ഒരു മാസത്തിനുള്ളിൽ, ട്രോഫി ടൂറിന്റെ ഭാഗമായി മൂന്ന് ട്രോഫികളും ഇന്ത്യയുടെ പ്രധാന നഗരങ്ങളിൽ സഞ്ചരിച്ഛ് കൊൽക്കത്തയിൽ എത്തും.
ടൂർണമെന്റിന്റെ 132-ാം പതിപ്പിൽ നേപ്പാൾ, ഭൂട്ടാൻ, ബംഗ്ലാദേശ് ടീമുകൾ ഉൾപ്പെടെ 24 ടീമുകൾ പങ്കെടുക്കും. 27 വർഷത്തെ ഇടവേളയ്ക്ക് ശേഷമാണ് വിദേശ ടീമുകൾ ടൂർണമെന്റിൽ പങ്കെടുക്കുന്നത്.
(Visitor Counter : 46
റോഡ് ഗതാഗത, ഹൈവേ മന്ത്രാലയം
രാജ്യത്തെ ആദ്യത്തെ ബഹുമാതൃകാ ലോജിസ്റ്റിക് പാര്ക്കിന് ശ്രീ ഗഡ്കരി നാളെ അസ്സമില് തറക്കല്ലിടും
രാജ്യത്തെ എക്കാലത്തേയും ആദ്യത്തെ ബഹുമാതൃകാ ലോജിസ്റ്റിക്ക് പാര്ക്കിന് അസ്സമില് കേന്ദ്ര റോഡ് ഗതാഗത ഹൈവേ മന്ത്രി ശ്രീ നിതിന് ഗഡ്കരി നാളെ വെര്ച്ച്വലായി തറക്കല്ലിടും. മുഖ്യമന്ത്രി ശ്രീ സര്ബാനന്ദ സോണോവാല് അദ്ധ്യക്ഷനായിരിക്കും. കേന്ദ്രസഹമന്ത്രി ഡോ: ജിതേന്ദ്രസിംഗ്, ജനറല് ഡോ: വി.കെ. സിംഗ് , സംസ്ഥാനത്തുനിന്നുള്ള മന്ത്രിമാര്, പാര്ലമെന്റ് അംഗങ്ങള്, എം.എല്.എമാര്, കേന്ദ്രത്തില് നിന്നും സംസ്ഥാനത്തുമുള്ള മുതിര്ന്ന ഉദ്യോഗസ്ഥര് എന്നിവരും ചടങ്ങില് സംബന്ധിക്കും.
വ്യോമ, റോഡ്, റെയില്, ജലപാത എന്നിവിടങ്ങളുമായി ജനങ്ങള്ക്ക് നേരിട്ട് ബന്ധപ്പെടല് 693.97 കോടി രൂപയുടെ പാര്ക്ക് ലഭ്യമാക്കും. ഇന്ത്യാ ഗവണ്മെന്റിന്റെ അത്യുല്കര്ഷേച്ഛ പദ്ധതിയായ ഭാരത്മാല പരിയോജനയ്ക്ക് കീഴിലാണ് ഇത് വികസിപ്പിക്കുന്നത്.
ആയുഷ്
ഫുഡ് സേഫ്റ്റി ആൻഡ് സ്റ്റാൻഡേർഡ്സ് അതോറിറ്റി ഓഫ് ഇന്ത്യയും ആയുഷ് മന്ത്രാലയവും ‘ആയുർവേദ ആഹാര’ ഉൽപ്പന്നങ്ങൾക്കായി ചട്ടങ്ങൾ രൂപീകരിച്ചു
ന്യൂ ഡൽഹി: മെയ് 12, 2022
ആയുഷ് മന്ത്രാലയവും ഫുഡ് സേഫ്റ്റി ആൻഡ് സ്റ്റാൻഡേർഡ്സ് അതോറിറ്റി ഓഫ് ഇന്ത്യയും  ‘ആയുർവേദ ആഹാര’ വിഭാഗത്തിന് കീഴിൽ വരുന്ന ഭക്ഷ്യ ഉൽപന്നങ്ങളുടെ സുരക്ഷയും ഗുണനിലവാരവും സംബന്ധിച്ച ചട്ടങ്ങൾ രൂപീകരിച്ചു. ഈ സമഗ്രമായ സംരംഭം ഗുണനിലവാരമുള്ള ആയുർവേദ ഭക്ഷ്യ ഉൽപന്നങ്ങളുടെ നിർമ്മാണം ഉറപ്പാക്കുകയും മേക്ക്-ഇൻ-ഇന്ത്യ ഉൽപ്പന്നങ്ങളുടെ അന്താരാഷ്ട്ര വിപണി വിപുലീകരിക്കാൻ സഹായിക്കുകയും ചെയ്യും. ഈ ചട്ടങ്ങൾ, ആഗോള തലത്തിൽ ആയുഷ് രംഗത്ത് ഇന്ത്യയുടെ സ്ഥാനം കൂടുതൽ ശക്തിപ്പെടുത്തും.
ഇതനുസരിച്ച്, ഭക്ഷ്യ സുരക്ഷ മാനദണ്ഡങ്ങളും  നിയന്ത്രണങ്ങളും, 2022, കർശനമായി പാലിച്ചുകൊണ്ടായിരിക്കണം ‘ആയുർവേദ ആഹാര’ ഉൽപ്പന്നങ്ങളുടെ നിർമ്മാണവും വിപണനവും. കൂടാതെ FSSAI-യിൽ നിന്നുള്ള ലൈസൻസ്/അനുമതിക്ക് ശേഷം മാത്രമേ വിപണിയിൽ ഇവ ലഭ്യമാകൂ. "ആയുർവേദ ആഹാരം" വിഭാഗത്തിനായി ഒരു പ്രത്യേക ലോഗോയും രൂപീകരിച്ചിട്ടുണ്ട്
ഈ ചട്ടങ്ങൾ അനുസരിച്ച്, ആയുർവേദത്തിന്റെ ആധികാരിക ഗ്രന്ഥങ്ങളിൽ വിവരിച്ചിരിക്കുന്ന പാചകക്കുറിപ്പുകൾ / ചേരുവകൾ / പ്രക്രിയകൾ അനുസരിച്ച് തയ്യാറാക്കിയ എല്ലാ ഭക്ഷണങ്ങളും "ആയുർവേദ ആഹാരം" ആയി കണക്കാക്കും. നിർദ്ദിഷ്ട ശാരീരിക ആവശ്യങ്ങൾക്കും, മൊത്തത്തിലുള്ള ആരോഗ്യം മെച്ചപ്പെടുത്തുന്നതിനുമുള്ള ഭക്ഷണ പാചകക്കുറിപ്പുകളും ചേരുവകളും, നിർദ്ദിഷ്ട രോഗങ്ങളുടെ സമയത്തോ ശേഷമോ കഴിക്കാൻ നിർദ്ദേശിച്ചിരിക്കുന്ന ഭക്ഷണങ്ങളും ആയുർവേദത്തിൽ 'പഥ്യ' എന്ന് വിളിക്കപ്പെടുന്നു. ഇവ ഈ നിയന്ത്രണങ്ങൾക്ക് കീഴിൽ ഉൾപ്പെടും .
ഉദ്ദേശ്യ ലക്ഷ്യം, നിർദിഷ്ട ഉപഭോക്തൃ വിഭാഗം, ഉപയോഗ കാലയളവ്, മറ്റ് പ്രത്യേക നിർദേശങ്ങൾ എന്നിവ 'ആയുർവേദ ആഹാരം 'എന്ന ലേബലിൽ വ്യക്തമാക്കിയിരിക്കണം. എന്നാൽ ‘ആയുർവേദ ആഹാരം ’എന്ന വിഭാഗത്തിൽ ആയുർവേദ മരുന്നുകളോ, ചേരുവകളോ, ഔഷധ ഉൽപന്നങ്ങളോ, സൗന്ദര്യവർദ്ധക വസ്തുക്കളോ, നർകോട്ടിക് അല്ലെങ്കിൽ സൈക്കോട്രോപിക് വസ്തുക്കളോ, ഔഷധ സസ്യങ്ങളോ ഉൾപ്പെടില്ല. കൂടാതെ, 2 വയസ്സിന് താഴെയുള്ള കുട്ടികൾക്ക് ആയുർവേദ ആഹാരം ശുപാർശ ചെയ്യുന്നില്ല.
RRTN/SKY
തൊഴില്, ഉദ്യോഗ മന്ത്രാലയം
2020-21 സാമ്പത്തിക വർഷത്തിൽ 8.50% പലിശനിരക്കിന് കേന്ദ്ര ബോർഡ് ശുപാർശ
ന്യൂഡൽഹി, മാർച്ച് 4. 2021
ഇ.പി.എഫിന്റെ 228 മത് കേന്ദ്ര ബോർഡ് ഓഫ് ട്രസ്റ്റീസ് യോഗം ഇന്ന് ശ്രീനഗറിൽ നടന്നു.
2020-21 സാമ്പത്തിക വർഷത്തിൽ അംഗങ്ങളുടെ ഇ.പി.എഫ്. അക്കൗണ്ടുകൾക്ക് 8.50% വാർഷിക പലിശനിരക്ക് കേന്ദ്ര ബോർഡ് ശുപാർശ ചെയ്തു. പലിശ നിരക്ക് സർക്കാർ ഗസറ്റിൽ വിജ്ഞാപനം ചെയ്യും. അതിനുശേഷം ഇപിഎഫ്ഒ വരിക്കാരുടെ അക്കൗണ്ടുകളിലേക്ക് പലിശ ക്രെഡിറ്റ് ചെയ്യും.
2014 സാമ്പത്തിക വർഷം മുതൽ സ്ഥിരമായി 8.50 ശതമാനത്തിൽ കുറയാത്ത പലിശനിരക്ക് ഇപിഎഫ്ഒ നൽകിവരുന്നു. നിക്ഷേപങ്ങളോട് യാഥാസ്ഥിതിക സമീപനമാണ് ഇപിഎഫ്ഒ കൈക്കൊള്ളുന്നത്. മുതലിന്റെ സുരക്ഷയ്ക്കും സംരക്ഷണത്തിനും ഇപിഎഫ്ഒ ഉയർന്ന പരിഗണന നൽകുന്നു.
വിവിധ സാമ്പത്തിക ആവൃത്തികളിലൂടെ കുറഞ്ഞ ക്രെഡിറ്റ് റിസ്ക്കിൽ ഉയർന്ന വരുമാനം അംഗങ്ങൾക്ക് നൽകാൻ വർഷങ്ങളായി ഇപിഎഫ്ഒ-യ്ക്ക് സാധിക്കുന്നുണ്ട്. വരിക്കാർക്ക് ലഭ്യമായ മറ്റ് നിക്ഷേപ മാർഗങ്ങളെ അപേക്ഷിച്ച് ഇപിഎഫ്ഒ പലിശ നിരക്ക് കൂടുതലാണ്.
2015-16 മുതലുള്ള കാലയളവിൽ എൻഎസ്ഇ 50, ബിഎസ്ഇ 30 സൂചികകളെ ആധാരമാക്കി എക്സ്ചേഞ്ച് ട്രേഡഡ് ഫണ്ടുകൾ വഴി ഇപിഎഫ്ഒ ഓഹരി നിക്ഷേപം ആരംഭിച്ചു. 2015 സാമ്പത്തിക വർഷത്തിൽ ഓഹരി ആസ്തികളിലെ നിക്ഷേപം 5 ശതമാനത്തിൽ ആരംഭിക്കുകയും പിന്നീട് പോർട്ട്ഫോളിയോ വർദ്ധനയുടെ 15 ശതമാനം വരെ ഉയരുകയും ചെയ്തു.
RRTN/SKY
(Visitor Counter : 181
യുവജനകാര്യ, കായിക മന്ത്രാലയം
ഖേലോ ഇന്ത്യ യൂണിവേഴ്സിറ്റി ഗെയിംസ് 2022 ന് തുടക്കം കുറിച്ചു
ന്യൂഡൽഹി : മെയ് 24, 2023
ഉത്തർപ്രദേശിലെ ഗൗതം ബുദ്ധ നഗറിലെ എസ് വി എസ് പി സ്പോർട്സ് കോംപ്ലക്സിൽ കബഡി മത്സരത്തോടെ ഖേലോ ഇന്ത്യ യൂണിവേഴ്സിറ്റി ഗെയിംസ് 2022 ഉത്തർപ്രദേശ്ന്  ഇന്ന് തുടക്കം കുറിച്ചു . ഖേലോ ഇന്ത്യ യൂണിവേഴ്സിറ്റി ഗെയിംസ് 2022ന്റെ ഔദ്യോഗിക ഉദ്ഘാടന ചടങ്ങ് 2023 മെയ് 25-ന് നടക്കും. 21 കായിക ഇനങ്ങളിലായി 200-ലധികം സർവകലാശാലകളെ പ്രതിനിധീകരിച്ച് 4000-ത്തിലധികം അത്ലറ്റുകൾ മത്സരിക്കും.
എസ്.വി.എസ്.പി സ്പോർട്സ് കോംപ്ലക്സിൽ നടന്ന കബഡി മത്സര പരിപാടികളുടെ ഉദ്ഘാടനത്തിന് മുന്നോടിയായി പ്രദേശത്തെ സ്കൂൾ കുട്ടികളുടെ കലാപരിപാടികൾ അരങ്ങേറി.
രണ്ടാം ദിവസം യൂണിവേഴ്സിറ്റി ഇൻഡോർ സ്റ്റേഡിയത്തിൽ ബാസ്ക്കറ്റ് ബോൾ മത്സരങ്ങൾ ആരംഭിക്കും, ഗൗതം ബുദ്ധ നഗർ എസ്വിഎസ്പി സ്പോർട്സ് കോംപ്ലക്സിൽ കബഡി മത്സരങ്ങളുടെ രണ്ടാം ദിന മത്സരങ്ങൾ നടക്കും. ലക്നൗവിൽ മല്ലകംബ്, വോളി ബോൾ, ടേബിൾ ടെന്നീസ്, റഗ്ബി, ഫുട്ബോൾ ടെന്നീസ്  തുടങ്ങിയ മത്സരങ്ങൾ ആരംഭിക്കും.
SKY
(Visitor Counter : 59
ഷിപ്പിങ് മന്ത്രാലയം
കൊച്ചിൻ പോർട്ട് ട്രസ്റ്റിൽ സ്വച്ഛത പഖ്വാഡ ആരംഭിച്ചു
ന്യൂ ഡൽഹി, സെപ്റ്റംബർ 17, 2021
എല്ലാ വകുപ്പുകളിലും സ്വച്ഛതാ പ്രതിജ്ഞ നടത്തിക്കൊണ്ട് സ്വച്ഛതാ പഖ്വാഡ 2021 കൊച്ചിൻ പോർട്ട് ട്രസ്റ്റിൽ ആരംഭിച്ചു. തുറമുഖ പ്രദേശങ്ങളിൽ ശ്രമദാൻ ശുചീകരണ പ്രവർത്തനങ്ങളും ആരംഭിച്ചിട്ടുണ്ട്. തുറമുഖപ്രദേശത്തിനുള്ളിലെ ജോലിസ്ഥലങ്ങൾ, ഓഫീസ് പരിസരം, പൊതു ഇടങ്ങൾ എന്നിവ വൃത്തിയാക്കൽ പഖ്വാഡയിൽ നിർദ്ദേശിച്ചിട്ടുള്ള പ്രവർത്തനങ്ങളിൽ ഉൾപ്പെടുന്നു.
എല്ലാ വകുപ്പ് മേധാവികളും ഈ കാലയളവിൽ വിവിധ പരിപാടികൾക്ക് നേതൃത്വം നൽകും. ഓഫീസുകളിലേക്ക് 'ദിവ്യാംഗുകൾക്ക് ' വരാനുള്ള സൗകര്യം ഒരുക്കുക, കേന്ദ്രീയ വിദ്യാലയ പോർട്ട് ട്രസ്റ്റിലെ വിദ്യാർത്ഥികൾക്കായി ഹ്രസ്വ ചിത്രം , പോസ്റ്റർ ഡിസൈനിംഗ് മത്സരങ്ങളും നിരവധി ബോധവൽക്കരണ പരിപാടികളും ആസൂത്രണം ചെയ്തിട്ടുണ്ട്.
കോവിഡ്-19 മഹാമാരി മൂലം സർക്കാർ പുറപ്പെടുവിച്ച സാമൂഹിക അകലം/സുരക്ഷാ നിർദ്ദേശങ്ങൾ പാലിച്ചാണ് എല്ലാ പ്രവർത്തനങ്ങളും നടത്തുന്നത്.
(RRTN/SKY
പ്രധാനമന്ത്രിയുടെ ഓഫീസ്
ഗാന്ധി ജയന്തിയില് പ്രധാനമന്ത്രി ഗാന്ധി സ്മൃതിയില് പ്രാര്ത്ഥനാ യോഗത്തില് പങ്കെടുത്തു
മഹാത്മാ ഗാന്ധിയുടെ 150ാം ജന്മവാര്ഷിക വേളയില്, പ്രധാനമന്ത്രി ശ്രീ. നരേന്ദ്ര മോദി ന്യൂഡല്ഹിയില് ഗാന്ധി സ്മൃതിയില് പ്രാര്ത്ഥനാ യോഗത്തില് പങ്കെടുക്കുകയും ആദരവര്പ്പിക്കുകയും ചെയ്തു.
(
പ്രധാനമന്ത്രിയുടെ ഓഫീസ്
മൈഗോവ് 7 വർഷം പൂർത്തിയാക്കിയതിന് പ്രധാനമന്ത്രിയുടെ അഭിനന്ദനം
മൈഗോവ് 7 വർഷം പൂർത്തിയാക്കിയതിന് പ്രധാനമന്ത്രി മൈഗോവിന്റെ സന്നദ്ധപ്രവർത്തകരെയും സംഭാവന ചെയ്തവരെയും അഭിനന്ദിച്ചു.
ഈ വേദിതങ്ങളുടെ സംഭാവനകളാൽ സമ്പന്നമാക്കിയ മൈഗോവിന്റെ സന്നദ്ധപ്രവർത്തകരെയും സംഭാവന ചെയ്തവരെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
മൈഗവ് ഇന്ത്യയുടെ ട്വീറ്റിനോട് പ്രതികരിച്ച് പ്രധാനമന്ത്രി പറഞ്ഞു;
"പങ്കാളിത്ത ഭരണത്തിന്റെ ഫലപ്രദമായ ഉദാഹരണമായും നമ്മുടെ യുവശക്തിക്ക് ഊർജ്ജം പകരുന്നതിലും മൈഗോവ് ഉയരത്തിൽ നിൽക്കുന്നു.
ഇന്ന് നാം # 7YearsOfMyGov എന്ന് അടയാളപ്പെടുത്തുമ്പോൾ, ഈ പ്ലാറ്റ്ഫോമിനെ അവരുടെ സംഭാവനകളാൽ സമ്പന്നമാക്കിയ എല്ലാ സന്നദ്ധ പ്രവർത്തകരെയും സംഭാവകരെയും ഞാൻ അഭിനന്ദിക്കുന്നു.
രാജ്യരക്ഷാ മന്ത്രാലയം
ഇന്ത്യയുടെയും ജപ്പാന്റെയും പ്രതിരോധ മന്ത്രിമാര് ടോക്കിയോയില് കൂടിക്കാഴ്ച നടത്തി
ജപ്പാന് - ഇന്ത്യ പ്രതിരോധ മന്ത്രിതല ചര്ച്ച ടോക്കിയോയില്ഇന്ന് നടന്നു. രാജ്യരക്ഷാ മന്ത്രി ശ്രീ. രാജ്നാഥ്സിംഗും ജപ്പാന് പ്രതിരോധമന്ത്രി ശ്രീ. തക്കേഷിഇവായയും അധ്യക്ഷതവഹിച്ചു. മേഖലയില്സമാധാനവും, സുരക്ഷിതത്വവുംഉറപ്പുവരുത്താനുള്ള പുതിയഉദ്യമങ്ങളെക്കുറിച്ചും നിലവിലുള്ളഉഭയകക്ഷിസഹകരണകരാറുകള്കൂടുതല്ശക്തിപ്പെടുത്തുന്നത്സംബന്ധിച്ചുംചര്ച്ചകള് നടന്നു.
(ഇന്ത്യന് ഭരണഘടനയുടെ 370-ാം വകുപ്പ്റദ്ദാക്കിയതിനെ കുറിച്ച് പരാമര്ശിക്കവെ പാകിസ്ഥാനില് നിന്ന്അതിര്ത്തികടന്നുള്ള ഭീകരപ്രവര്ത്തനവും ആ രാജ്യവുമായുള്ളചര്ച്ചകളുംഒത്തുപോകില്ലെന്ന് ശ്രീ. രാജ്നാഥ്സിംഗ്ചൂണ്ടിക്കാട്ടി. അടുത്ത വര്ഷംലക്നൗവില് നടക്കുന്ന ഡിഫന്സ് എക്സ്പോയിലേക്ക് ജാപ്പനീസ് കമ്പനികളുടെ പങ്കാളിത്തവുംഅദ്ദേഹം ക്ഷണിച്ചു.
പിന്നീട് ജപ്പാന് പ്രധാനമന്ത്രി ശ്രീ. ഷിന്സൊ ആബെയുമായും ശ്രീ. രാജ്നാഥ്സിംഗ്കൂടിക്കാഴ്ച നടത്തി. ജമ്മുകാശ്മീര് ഇന്ത്യയുടെഅവിഭാജ്യഘടകമാണെന്നും, 370-ാം വകുപ്പ് പിന്വലിച്ചത് ജമ്മു കാശ്മീരിലേയും, ലഡാക്കിലേയുംജനങ്ങളുടെ നന്മയ്ക്കാണെന്നും ശ്രീ. രാജ്നാഥ്സിംഗ് പറഞ്ഞു. ജമ്മു കാശ്മീരിന്മേല് പാകിസ്ഥാന് യാതൊരുഅവകാശവുംഇല്ലെന്നുംഅദ്ദേഹംചൂണ്ടിക്കാട്ടി.
നേരത്തെ ടോക്കിയോയിലെഇച്ചിഗയയിലുള്ളരക്തസാക്ഷിമണ്ഡപത്തില് ശ്രീ. രാജ്നാഥ്സിംഗ് ശ്രദ്ധാഞ്ജലി അര്പ്പിച്ചു. ജപ്പാന് പ്രതിരോധ മന്ത്രാലയആസ്ഥാനത്ത് ഗാര്ഡ്ഓഫ്ഓണറുംഅദ്ദേഹം പരിശോധിച്ചു.
ND/MRD
വാണിജ്യ വ്യവസായ മന്ത്രാലയം
കോവിഡ് -19 മഹാമാരിയെ നിയന്ത്രിക്കുന്നതിനായി സംഭരണ നിയമങ്ങളിൽ ഇളവുകൾ അനുവദിച്ചു.
കോവിഡ് -19 ഗ്ലോബൽ മഹാമാരിയെ നിയന്ത്രിക്കുന്നതിനാവശ്യമായ സാധനങ്ങളുടെ സംഭരണത്തിനെ പൊതു സംഭരണ  ഓർഡർ- 2017 ൽ നിന്ന്കേന്ദ്ര സർക്കാർ ഒഴിവാക്കി..വാണിജ്യ വ്യവസായ മന്ത്രാലയത്തിനു കീഴിലുള്ള ഡിപ്പാർട്ട്മെന്റ് ഫോർ പ്രൊമോഷൻ ഓഫ് ഇൻഡസ്റ്ററി ആൻഡ് ഇന്റെർണൽ ട്രേഡ് പുറപ്പെടുവിച്ച ഉത്തരവ് പ്രകാരം മേൽപ്പറഞ്ഞ ഇളവ് 30.09.2021 വരെ ബാധകമാണ്